google/wiki40b huggingface dataset:
Tore Vamraak

Familiebakgrunn og utdannelse

Tore Vamraak ble født på Hønefoss den 3. desember 1980. Han gjennomførte grunnskolen på seks år, og fullførte siden videregående skole i Mehamn i Honningsvåg og på Ringerike. Som den yngste noensinne ble han 15 år gammel tatt opp ved  NHH, hvor han studerte til siviløkonom etterfulgt av noen emner innen realfag og statsvitenskap ved Universitetet i Oslo.

Yrkesaktivt liv

Vamraak var forsker ved Forsvarets forskningsinstitutt 2001–2006. Deretter var han i perioden 2006–2007 praktikant ved Norges Bank Investment Management, etterfulgt av porteføljeforvalter samme sted frem til 2010. Hvor han i en periode jobbet ved Norges Bank kontor i New York. Fra 2010 frem til han ble statssekretær, var han finanspolitisk rådgiver for Høyres stortingsgruppe. Etter at han sluttet som statssekretær, ble Vamraak juniorpartner i McKinsey.

Politikeren

Tore Vamraak startet sin politiske karriere som styremedlem i Skedsmo Høyre i 2004, en post han hadde frem til 2008. Fra 2006 til 2008 var han nestleder for Europabevegelsen på Romerike. Fra 2011 frem til han ble statssekretær var han kommunestyre- og formannskapsmedlem i Skedsmo.
Kommunestyrevalget 1898

Kommunestyrevalget 1898 var et valg i Norge som ble gjennomført i 1898.

Valgordning

Ved formannskapslovene av 1837 ble de valgt to forsamlinger av og blant kommunenes stemmeberettigede: formannskap og representantskap. Valgperioden var fire år, men halvparten av medlemmene skulle tre ut annet hvert år, og nye medlemmer velges. 
Ved en lovendring i 1896 ble det bestemt at formannskapet skulle velges av og blant medlemmene i herredsstyret/bystyret. Kommunestyrene skulle velges samtidig, med tre års funksjonstid. Valgdagen skulle være en dag i oktober for landdistriktene (herredene), og en dag i desember for byene. Det ble også åpnet for forholdstallsvalg, første gang praktisert i 1898. Konkurrerende listeforslag måtte underskrives av minst ti velgere i herredene, og minst tyve velgere i byene.

Deltagelse

205 945 personer hadde stemmerett. Kvinner hadde første gang stemmerett i 1901. Stemmerettsalderen var 25 år.
Ice music

Ice Music (også kjent som Icemusic og Ismusikk) ble til i 1999 da Terje Isungset fikk forespørsel av Vinterspillene på Lillehammer om å lage et bestillingsverk, Under is, som skulle framføres i en frossen foss ved Mesnaelva i februar 2000. Verket ble komponert for trompet, vokal, perkusjon og is, samt 15 dansere og en performancekunstner. Konserten ble tatt opp og sendt på NRK samme år. Senere samme året ble Terje Isungset spurt om å lage musikk til Ishotellet i Jukkasjärvi i Sverige i samarbeid med Bengt Carling. Oppdraget skulle munne ut i Sveriges bidrag til Milleniumsferingen nyttårsaften ved den verdensomspennende TV-sending.
Isungset har siden den gang utviklet sitt eget musikalske univers ved å skjære ut sine egne musikkinstrumenter av rent frossent vann fra innsjøer og elver.
Den første cd-innspillingen av Ice Music ble til på Ice Hotel Sweden i 2001, og under tittelen Iceman Is Musikerne var blant annet Terje Isungset på ispercussion, ishorn, isofon; Arve Henriksen på istrompet og sang; Iro Haarla på isharpe, og Palle Mikkelborg på trompet. Isungset fortsatte sitt arbeid med ismusikk, og opprettet plateselskapet All Ice Records i 2005, et uavhengig plateselskap som kun utgir musikk spilt på musikkinstrumenter framstilt av is, eller «istrumenter» som Isungset kaller det. Plateselskapet har nå (2017) gitt ut syv ulike plater med ismusikk (se diskografi).
I 2005 fikk Isungset også ideen om å lage Ismusikkfestival på Geilo, og den første ble arrangert her ved første fullmåne i 2006, og har blitt arrangert ved første fullmåne hvert år siden den gang. I 2007 ble den første turneen med Ice Music gjennomført i Japan, Norge og Svalbard; 33 konserter totalt i regi av Rikskonsertene.
Isungset har også gjort det mulig å spille iskonserter innendørs. Første innendørs iskonsert var i Oslo den 26. september 2007 under Det internasjonale polaråret. Ismusikken har ekspandert, og flere hundre konsert har blitt spilt i blant annet Australia, India, Russland, Canada, USA, Japan, Kina, Italia, Østerrike, Tyskland, Belgia, Nederland, Sverige, Finland, Norge, Grønland, Portugal, Frankrike, England og Spitsbergen.
Alle av Isungsets iskonserter er dokumentert på eget nettsted, Icemusic.no.
Villa Arnaldi

Villa Arnaldi i Meledo di Sarego (Vicenza) er et villaprosjekt av Andrea Palladio fra 1547 som aldri ble fullført. Bygget er idag i dårlig stand.
Dette beskjedne bygget som åpenbart ikke er fullført gir ett unikt innblikk i prosessen som vi vanligvis bare kan se resultatet av i mange av Palladios villaer, prosessen med å omforme ett eksisterende bygg til ett med helt ny arkitektur.
Vincenzo Arnaldi. en av Vicenzas rikeste og mest inflydelsesrike personer, engasjerte i 1547 Andrea Palladio til å omforme 1400-talls landbrukseiendommen han akkurat hadde skaffet seg. Formålet med ombyggingen var å øke verdien av hensyn til en konflikt med en av de tidligere eierne. I 1565 ble den konflikten løst, og Arnaldi avsluttet umiddelbart ombyggingen. Han leide så ut huset uten tanke på å fullføre det.
En serie egenhendige tegninger gjør det mulig å følge utviklingen av arkitektens ideer for ombygging av de uregelmessige 1400-talls byggene. De illustrerer hans forsøk på å gjøre byggningsmassen regelmessig, og å finne en symmetri innen den nye romfordelingen. Huset ble organisert rundt en loggia med tre buer og mindre rektangulære åpninger på flankene. Disse åpningene eksisterer fortsatt, men er nå avblokkert. Han innrammet dessuten vinduene på sin vanlige måte.
Sedimenttransport

Sedimenttransport er bevegelse av partikler (sediment), vanligvis drevet av en kombinasjon av tyngdekraften og bevegelser i fluidet som sedimentet ligger i.
Slamtransport eller suspensjonstransport skjer når små partikler av mineraler eller organiske stoffer holdes oppe av strømvirvlene i en elv som vil transporteres av elvestrømmen.
Bunntransport er transport av løsmateriale langs bunnen av ei elv ved at stein og grus ruller og hopper i strømningen.
En tredje type sedimenttransport er oppløst materiale, lett oppløselige kjemiske stoffer som fraktes med fluidet.
Fremmed Rase

Fremmed Rase er en hiphoptrio fra Trondheim, bestående av Ordfører'n alias Frode Myren, MC Apekatt alias Jan Tore Lund og kapabel alias Christian Teigen. Gutta kom sammen tidlig på tidlig 90-tallet, og begynte å lage låter under navnet Alien Breed. De rappet på engelsk og norsk og ga ut mixtapes og demoer, men kom til at rapping på trøndersk slo best an hos publikum. Kapabels soloplate EP 1999/2000 ble hiphop-Trondheims første offisielle utgivelse, og trioen fulgte opp som Fremmed Rase med 12-tommeren Horisontal fortellerkunst i 2001.De gjestet på Åge Aleksandersen sin Linedans, før det var tid for debutalbumet Pisspreik i 2003. Der tok de vare på sine trønderske røtter med sampling av Hans Rotmo og gjestespill fra Håkon Gebhardt, Frode Sander Øien fra Sanderfinger og Gunnhild Sundli. I 2007 kom oppfølgeren Varsko her!
Consortium of European Social Science Data Archives

Consortium of European Social Science Data Archives (CESSDA), tidligere benevnt som Council of European Social Science Data Archives, er en paraplyorganisasjon for samfunnsvitenskapelige dataarkiv i Europa. CESSDA har søketjeneste for å kunne finne datasett og variabeler i datasett fra medlemsarkivenes dataarkiv. Norges medlem i CESSDA er Norsk samfunnsvitenskapelig datatjeneste.
Agolius

Utseende

Små, halvmatte, gjødselbiller, gjerne svarte. Kroppen er avlang og høyt hvelvet. Hodet er skovlformet, pronotum er ganske tett og kraftig punktert, det samme gjelder scutellum. Dekkvingene har fine lengdestriper, mellom disse fint punktert.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er utbredt i Sør- og Mellom-Europa.
Verdensrekordhistorikk på 50 m fri

Den første verdensrekorden på 50 meter fri for menn på langbane (50 meter) svømming ble registrert av Federation internationale de natation amateur (FINA) i 1976. På kortbane (25 meter) øvelsene har verdensrekordene blitt registrert siden 3. mars, 1991.
Sist oppdatert 5. desember 2014.
Maristene

Maristene (Societas Mariae «Marias Selskap», forkortet S.M.) er en katolsk orden, grunnlagt av Jean-Claude Colin som videreførte idéen til en gruppe studenter på prestseminaret i Lyon, som den 23. juli 1816, dagen etter sin prestevielse, lovet i valfartskirken i Fourvière (Lyon) å grunnlegge et slikt selskap. De ville «så å si virke ukjent og skjult midt i verden – som Maria».

Maristenes spiritualitet

Ved at maristene har fått sitt navn fra Maria, Jesu mor, betyr derfor ordet «marist» «en som tilhører Maria og som fremmer hennes væremåte». Det er sentralt for maristene at det de kaller «Marias verk» aldri kan eller skal overskygge Jesu' verk, men at hun i stedet for å iverksette noe på egen hånd, følger hun lydig Guds vilje, selv om denne kan være vanskelig å forstå der og da. Men hun er ikke et passivt verktøy for Gud, men som det slås fast i dokumentet Lumen Gentium fra Andre Vatikankonsil, er hun «Herrens villige medarbeider og ydmyke tjenerinne» (Lumen Gentium, 61). 
Maristenes arbeid tar utgangspunkt i at Maria var et vanlig menneske i sin samtid, som levde sitt liv ubemerket og blant de andre, og ble oppfattet av omverdenen som en helt ordinær og vanlig landsbykvinne. Dette danner forbildet for maristene, hvor arbeidet føres på en stillferdig, og lite oppsiktsvekkende måte for samfunnet omkring.

Historie

Den franske revolusjon var også anti-kirkelig og det var derfor i perioden etter denne blitt svært vanskelig å finne prester til menighetene på den franske landsbygda. Jesuittordenen var blitt oppløst i Frankrike i 1773, og det var et stort behov for prester som kunne arbeide offensivt slik jesuittene hadde gjort.
I juli 1816 samlet et dusin nyordinerte prester seg i valfartskirken på toppen av den bratte åsen, Fourvière, vest for Lyon, og etablerte et Marias Selskap. Jean Claude Colin ble bedt om å skrive ordensregelen, som i hovedsak er som ordensregelen for jesuittene, men med henvisningene til Maria og slik gjøre arbeidet på en annen måte enn dem.
Da pave Gregor XVI anerkjente ordenen i 1836 overtok maristene misjoner på øyene i det sørlige Stillehavet. Den hellige Peter Chanel døde på øya Futuna som martyr i 1841. 
Ut av den opprinnelige idéen «å gjøre hele verden maristisk» og det at selskapet er åpent for alle, har det utviklet seg forskjellige grener av maristenes familie: Det er Maristpaterene (SM), Maristbrødrene (FMS), Maristsøstrene (SM), Maristmisjonssøstrene (SMSM) og legmaristene.
I 2005 var det ca. 1100 maristprester i 30 land.

I Norge

I Norge var den første maristen biskop Jacob Mangers, som var katolsk overhyrde i Oslo katolske bispedømme 1932 til 1964. I mange år frem til 2013 var maristene tilknyttet den katolske menigheten på Stabekk. Siden 2001 har maristene en kommunitet på Strømmen.
Cercyon

Utseende

Små (gjerne 2-4 millimeter), ovale, blanke biller. Kroppen er svart, glinsende og hårløs, ofte med røde eller gule tegninger. Beina, antennene og palpene er ofte rødlige. Palpene er litt lenger enn de klubbeformede antennene. Oversiden er hvelvet. Dekkvingene har markerte punktrader.

Levevis

De fleste av kulevannkjærene er knyttet til møkk. De kommer gjerne i store mengder til ferske, ennå våte kuruker, og etter noen timer er kurukene gjerne fullstendig gjennomhullet av kulevannkjærenes ganger. Andre arter lever i råtnende plantemateriale, men de krever høy fuktighet.
Thuenska huset

Thuenska huset er en bygning i Phoebus-kvartalet nr 10 på Skeppsbron 36 i Stockholm.
På midten av 1600-tallet gikk et smalt smug tvers gjennom kvartalet (Mäster Simon Skräddarens gränd). Den østre delen av kvartalet ble i 1674 kjøpt av handelsmannen Peter (eller Petter) Thuen (1625-1681). Han bygde et hus hvor han utnyttet smugets areal. Bygningen ble tegnet av arkitekt Nicodemus Tessin d.e. og kaltes Thuenska huset. På Södermaln eide han to vindmøller som hadde navn etter ham: Stora och Lilla Tuna.
Bygningen ble senere også kalt Hebbeska huset etter Christian Hebbe d.ä. som innvandret til Stockholm fra Greifswald på 1710-tallet og til å begynne med arbeidet hos kjøpmannen Georg Bernhard von Schewen. Etter en tid overtok Hebbe firmaet som ble et av Stockholms ledende handelshus med kontor i eiendommen Skeppsbron 36 som Hebbe kjøpte i 1733. Av Christian Hebbes sønner fortsatte de to eldste å drive forretningen som under resten av 1700-tallet ble kalt handelshuset Chr. Hebbe & söner. En av dem var Simon Bernhard Hebbe som ble rikest og var firmaets hovedperson. Sitt kontor hadde han fortsatt i hovedkontoret på Skeppsbon 36, men som bolig kjøpte han et palass på Riddarholmen som deretter ble kalt Hebbeska palatset.
Sønnen Christian Hebbe d.y. kjøpte på 1760-tallet forgjengeren til nåværende Skeppsbron 18 og sønnen Johan Fredrik Hebbe ervervet etter 1760 ennå et Skeppsbropalats; Skeppsbron 32, også det ble kalt Hebbeska huset.
I 1789 solgte Hebbes arvinger huset til firmaets tidligere bokholder Fr. Fabricius som utvidet bygningen med en attikaetasje på 1790-tallet. Den mest prominente eieren mellom byggherren Peter Thuen og familien Hebbe var dronning Christina av Sveriges svenske resident, den lærde dommeren Stiernmarck.
Fasaden er utført i lysrosa puss med horisontale bånd og vertikale pilastre i lysegrått. Fredric Bedoire mener i sin bok Stockholms arkitektur at «…[fasaden] bildar en klassiskt balanserad komposition, [där] harmonin och lättheten i yttermodelleringen fullföljs i en konstfull taklist.»
Kyss meg, kansler!

Handling

Midt under innspurten i den føderale valgkampen bryter det fjerde ekteskapet til kansler «Ben Bischof» (Robert Atzorn) og hans kone Florine sammen. Kona har en affære i Italia, og Bischof ignorerer rådgiverne sine og krever skilsmisse. For å lette trykket stikker han av fra livvaktene og raser avgårde på sin Harley-motorsykkel, en eskapade som ender med et krasj i leiligheten til «Mila» (Andrea Sawatzki), en tyve år yngre tannlege og illegal immigrant fra Kasakhstan som må jobbe som vaskehjelp. Kansleren forelsker seg i Mila. Gjennom sin varme, glade pragmatisme og syn for realiteter åpner hun kanslerens øyne for hverdagens problemer for mindre privilegerte mennesker, og redder ham fra en truende intrige i Kanzleramt. Når den hemmelige affæren truer med å nå offentligheten må kansleren velge mellom makten og kjærligheten. Han velger det siste, og får begge deler, mens intrigemakerne faller for sin egen felle.
Hirpida

Utseende

Middelsstore, rosa til brune påfuglspinnere uten øyeflekker på vingene. Mange er nærmest ensfargede, men de har gjerne et lite, mer eller mindre tydelig, mørkt merke i forvingen, ofte også et par fine, brune tverrlinjer.

Utbredelse

Slekten er utbredt i Sør-Amerika, fra Venezuela i nord til Argentina i sør.
4. divisjon fotball for menn (Hordaland)

Avdeling 1

Kilde: fotball.no

Avdeling 1

Kilde: Speaker.no

Avdeling 2

Kilde: Speaker.no

Avdeling 1

Kilde: speaker.no
Zhijin

Zhijin (kinesisk: 织金县; pinyin: Zhījīn Xiàn) er et fylke i provinsen Guizhou i Folkerepublikken Kina. Det er underlagt byprefekturet Bijie.
Fylket hadde 856 248 innbyggere i 1999.

Kulturminner

Zhijins gamle arkitektur (Zhijin gu jianzhuqun, 织金古建筑群) ble i 2006 oppført på Folkerepublikken Kinas liste over kulturminner.
Miraklet på Manhattan (1994)

Handling

Kris Kringle er en blid og hyggelig gammel mann med skjegg, som kaller seg og mener at han er den ekte Julenissen. Han jobber som julenisse på kjøpesenteret Cole's i New York. I løpet av filmen møter han Bob Bedford, Susan Walker og moren hennes, Dorey Walker. Susan, som ikke tror på nissen, ønsker seg en bror og far til jul, og ber Kris om å få det til jul. Samtidig frir Bob til Dorey, men hun takker nei.
En kveld erter julenissen som tidligere jobbet som nisse på Cole's, Kris, og sier til en del barn at han ikke er nissen. Kris slår han med spaserstokken sin og blir arrestert. Det blir en stor skandale i media. Kris havner i retten, og får Bob til advokat. I retten sverger Kris på at julenissen eksisterer og at han er det. Mange mener også at de tror på nissen, og til slutt vinner Kris og kommer på frifot. Dorey gifter seg med Bob likevel, og skifter navn til Dorey Bedford. Siden får de et stort og fint hus, og det er klart at julenissen kan virkelig gjøre alt.
Lagtingets utenrikskomité

Lagtingets utenrikskomité (færøysk: Uttanlandsnevndin) er den fagkomiteen som behandler utenriks-, markeds- og forsvarssaker på Lagtinget på Færøyene. Utenrikskomiteen ble opprettet ut fra Markedskomiteen i 1995.
Studentorkester

Et studentorkester, ofte stavet studentorchester, er et orkester ved en høyskole eller et universitet som utøver studentmusikk. Studentorkestre finnes først og fremst i Norge og Sverige, men eksisterer og i Finland og Tyskland. Norske studentorkestre har typisk en tradisjonell korpsbesetning som utgangspunkt, men kan gjerne også inkludere instrumenter som fioliner, gitarer, trekkspill, og tangentinstrumenter. Den svenske studentorkesterorganisasjonen Riks-SMASK definerer studentmusikk som «En humoristisk respektlös form av musikutövning, oftast framförd i akademiska sammanhang, där den fulla spelglädjen och inte nödvändigtvis den musikaliska ekvilibristiken kommer i första hand».
I Norge arrangeres Studentorkesterfestivalen S.M.A.S.H hvert semester. Hvor S.M.A.S.H avholdes går på rundgang mellom orkestrene.

Musikalsk kvalitet og stil

Utøvere av studentmusikk er ikke virtuoser på sine instrumenter, selv om det finnes unntak. Noen orkestre sier at man ikke trenger noen forkunnskaper for å delta. Dette varierer fra orkester til orkester. Som alt annet i et studentorkester varierer ambisjonsnivået med at medlemmer byttes ut.
Phytholaema

Utseende

Middelsstore, brede, blankt brunsvarte til svarte oldenborrer. Oversiden har bare spredte, oppstående hår, men undersiden tett hårkledt. Beina er gjerne lyse.

Utbredelse

Slekten er utbredt i Chile.
Norsk Sjømannsforbund

Norsk Sjømannsforbund (NSF) er et fagforbund som ble opprettet 25. september 1910 under navnet Norsk Matros- og Fyrbøter-Union. Dagens navn er fra 1933. Forbundet organiserer utenriks- og cruiseflåten, ferjene, supplybåtene, fiskeriflåten og innenriksfarten. Forbundet har vel 10 500 medlemmer, hvorav rundt 9000 er yrkesaktive. Det største enkeltrederiet er Color Line med ca. 1800 yrkesaktive medlemmer i NSF. Forbundsleder er Johnny Hansen.

Bakgrunn

Forbundet ble tilsluttet Landsorganisasjonen i Norge (LO) allerede ved stiftelsen i 1910, og ble med i Nordisk Transportarbeiderføderasjon, den Europeiske Transportarbeiderføderasjonen og den Internasjonale Transportarbeiderføderasjonen. NSF har kontorfellesskap med Det norske maskinistforbund som står i YS og med Norsk Sjøoffisersforbund som er uten hovedorganisasjonstilknytning, en type samarbeid på tvers av hovedorganisasjonsgrenser som er uvanlig blant fagforbundene i Norge.
Forbundet var trolig eneste norske fagforbund som fikk laget beredskapsplan etter utbruddet av andre verdenskrig i 1939, og forbundsledelsen i Norsk Sjømannsforbund ble også det eneste norske fagforbundsledelsen som klarte å flykte fra det tyske angrepet på Norge 9. april 1940. Denne beredskapsplanen ble dermed en del av innsatsen for å hindre at den norske handelsflåten falt på tyske hender i forbindelse med okkupasjonen. Den norske handelsflåten ble organisert i Nortraship, som da ble verdens største rederi, drevet av den norske eksilregjeringen i London.
Siden Norsk Sjømannsforbund var eneste forbund i LO som hadde en ledelse utenfor det okkuperte Norge ble de fleste LO-medlemmer i eksil, inkludert Arbeiderpartiets medlemmer av London-regjeringen medlem av Norsk Sjømannsforbund i perioden krigen varte.
Leopoldina

Leopoldina, formelt Deutsche Akademie der Naturforscher Leopoldina – Nationale Akademie der Wissenschaften, er Tysklands nasjonale vitenskapsakademi og det eldste vitenskapsakademiet i verden. Det ble grunnlagt i 1652. Akademiet har hatt flere norske medlemmer, blant annet den norske polfareren og oppdageren Fridjof Nansen.
Klaus Huber

Liv og karriere

Etter utdannelse ved lærerseminaret i Küsnacht og lærergjerning i Berner Oberland, studerte han fra 1947 til 1955 musikkteori og komposisjon hos Willy Burkhard ved Hochschule für Musik und Theater Zürich. Til 1949 studerte han også fiolin med Stefi Geyer.
Huber var fiolinlærer ved konservatoriet i Zürich fra 1949 til 1955. I 1955/56 studerte han med Boris Blacher i Berlin. Den første internasjonale anerkjennelsen kom med kammerkantaten Des Engels Anredung an die Seele som ble oppført ved en samtidsmusikkfestival i Roma i 1959. Fra 1960 til 1963 underviste Huber musikkhistorie ved konservatoriet i Luzern og fra 1964 i fagene musikkteori, komposisjon og instrumentering ved Musik-Akademie der Stadt Basel. I årene 1973 til 1990 hadde han et professorat i komposisjon ved musikkhøyskolen i Freiburg im Breisgau.
Klaus Huber var gift med en tidligere elev, den sørkoreanske komponisten Younghi Pagh-Paan.

Musikk

Utgangspunktet for Klaus Huber var seriell musikk inspirert av Anton Webern, men i tillegg til serialisme var han åpen for andre teknikker. Fra 1980-årene interesserte han seg for arabisk musikk med mikrotonalitet, arabiske rytmer og arabisk diktning.
Huber var en sosialt og politisk bevisst komponist, og tekstene han anvendte har ofte et religiøst utgangspunkt og er forankret i den sveitsisk-reformerte kor- og oratorietradisjonen. Likevel er ikke verkene religiøse i tradisjonell kristen forstand, men formidler mer et et politisk, samfunnskritisk og humanistisk budskap.
Prosopistomatidae

Utseende

Nymfene har mesonotum, som er delvis sammenvokst med vingeknoppene, utviklet til et stort, hvelvet skjold. Ovenfra er formen oval, bare de fire bakerste bakkroppsleddene stikker ut under skjoldet. Hodet er inntrukket i thorax og knapt synlig ovenfra, stort og bredt med bittesmå fasettøyne og korte, trådformede antenner. Bakkroppsleddene har bakhjørnene spisst tilbaketrukket. De tre haletrådene er ganske korte eller kan mangle helt.
De voksne insektene er bare kjent for den afrikanske arten Prosopistoma africanum, den europeiske Prosopistoma pennigerum og den australske Prosopistoma pearsonorum.

Levevis

Familien finnes helst i forholdsvis varme elver, de ser ikke ut til å trives når temperaturen kommer særlig under 15 ° celsius.

Utbredelse

Gruppen er mest artsrik i Afrika, i Europa forekommer det bare én art, Prosopistoma pennigerum. Videre finnes familien i Midtøsten, på Madagaskar og Komorene, og fra India i vest til Ny-Guinea og det nordlige Australia i øst. Den er foreløpig ikke funnet på den vestlige halvkulen, men ut fra biogeografiske resonnementer er det sannsynlig at den kan finnes i Brasil, som ennå er nokså ufullstendig undersøkt.
Fylkesvei 3988

Fylkesvei 3988 går mellom Sånum og Rennes i Mandal kommune. Veien er 1,6 km lang.
Frem til 2019 hadde veien betegnelsen Fylkesvei 211.
Skleritt

Diagnose

Skleritt kan oppdages gjennom visuelle synstester og gjennom CT scan, MRI og ultrasonografi.

Behandling

I alvorlige tilfeller av nekrotiserende skleritt må en øyeoperasjon utføres for å reparere skadet vev i øyet og bevare pasientens syn. I mindre alvorlige tilfeller kan det utskrives ikke-steroide betennelsesdempende medikamenter, så som ibuprofen som smertestillende. Skleritt i seg selv behandles peroralt (medisin som inntas gjennom munnen) med medikamenter inneholdende corticosteroider samt med øyedråper. I noen tilfeller utskrives antibiotika. Øyedråper alene kan ikke behandle skleritt. Ubehandlet kan skleritt forårsake blindhet.
Akse (geometri)

Akse er i geometrien et uttrykk for en retning. F.eks. brukes aksene x og y ofte i diagrammer eller grafer med to retninger, og i koordinatsystemer med tre dimensjoner brukes z for å angi enda en retning. Lengdeaksen er den aksen som deler et objekt (eller en figur) symmetrisk i lengderetningen. Aksen er en rett linje som angir en dimensjon i et kartesisk koordinatsystem.